b"\n_START_ARTICLE_\nMontserrat de Castelldans\n_START_SECTION_\nDescripci\xc3\xb3\n_START_PARAGRAPH_\n\xc3\x89s una ermita d'una sola nau rectangular coberta a dues aig\xc3\xbces. Exteriorment en destaquen els grans contraforts a les partes laterals. La pedra s'ha deixat vista i s\xc3\xb3n grans pedres irregulars sense escairar a excepci\xc3\xb3 dels llocs destacats (muntants, angles...). Les parets laterals, fetes de pedra m\xc3\xa9s tosca, estan arrebossades parcialment._NEWLINE_La fa\xc3\xa7ana als peus de l'esgl\xc3\xa9sia, acabada en punxa, est\xc3\xa0 rematada per un senzill i petit campanar flanquejat per dues punxes als angles. Destaquen els tres arcs de l'entrada; el central, m\xc3\xa9s ample, s'hi especifica la data de la construcci\xc3\xb3, i damunt seu hi ha una petita rosassa._NEWLINE_L'interior est\xc3\xa0 cobert amb coberta volta de can\xc3\xb3. Tot ell est\xc3\xa0 enguixat i pintat, mostrant una pavimentaci\xc3\xb3 de mosaic. Al fons de la nau hi ha un petit altar dedicat a la Verge de Montserrat, i a la part esquera, una petita sagristia el volum de la qual \xc3\xa9s visible des de l'exterior.\n_START_SECTION_\nHist\xc3\xb2ria\n_START_PARAGRAPH_\nL'ermita es f\xc3\xa9u durant un any mari\xc3\xa0. El 2 de febrer de 1954 s'inicia el tra\xc3\xa7at del cam\xc3\xad cap a l'ermita, encara sense edificar. El 27 del mateix mes, ja s'inaugurava l'edifici. La campana est\xc3\xa0 feta amb monedes de la rep\xc3\xbablica i morters de coure, donacions dels habitants del poble."